
Pirkimo sąlygų 3 priedas
Sutarties projektas


PASLAUGŲ VIEŠOJO PIRKIMO-PARDAVIMO SUTARTIS NR. 

I. SPECIALIOJI DALIS

2026 m. ........................ Nr.
                  Vilnius
Generolo Jono Žemaičio Lietuvos karo akademija, atstovaujama štabo viršininko plk. Deniso Starikovičiaus, vadovaudamasis Generolo Jono Žemaičio Lietuvos karo akademijos viršininko 2026 m. vasario 26 d. įsakymu Nr. V-174 ,,Dėl įgaliojimų suteikimo“, 1.1.17. papunkčio suteiktų įgaliojimų pagrindu (toliau – Pirkėjas), ir (Tiekėjo pavadinimas) atstovaujama (-s) (nurodyti pareigas, vardą, pavardę), veikiančio pagal įmonės įstatus (toliau – Teikėjas), toliau kartu šioje paslaugų viešojo pirkimo–pardavimo sutartyje vadinami Šalimis, o kiekvienas atskirai – šalimi, vadovaudamiesi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“, sudarė šią paslaugų viešojo pirkimo–pardavimo sutartį (toliau – Sutartis), ir susitarė dėl toliau išvardytų sąlygų.
	1. Sutarties objektas
1.1. Teikėjas teikia, o Pirkėjas perka Sociologinių tyrimų (apklausų)  paslaugas (toliau – Paslaugos), atitinkančias Sutarties priede Nr. 1 „Paslaugų techninė specifikacija“ (toliau – 1 priedas) nustatytus reikalavimus. 
1.2. Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties 1 priede.
1.3. Teikėjas privalo užtikrinti, kad Paslaugos atitiktų techninės specifikacijos reikalavimus, būtų kokybiškos, teikiamos tinkamai ir laiku, laikantis Sutarties sąlygų taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.
1.4. Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Paslaugų teikimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už suteiktas Paslaugas gavimo.

	2. Sutarties kaina/paslaugų įkainiai/kainodaros taisyklės
2.1. Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais). Sutarties kaina yra (nurodyti sumą skaičiais) Eur (nurodyti sumą žodžiais) su PVM.
2.2. Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir apimtį. 
2.3. Sutarčiai yra taikomas fiksuotos kainos apskaičiavimo būdas. Peržiūros atvejis numatytas Sutarties bendrosios dalies 2.2. punkte ir Sutarties specialiosios dalies 2.4 punkte.
2.4. Bet kuri Sutarties šalis Sutarties galiojimo metu turi teisę vieną kartą inicijuoti Sutartyje numatytų kainų perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties specialiosios dalies 2.4.3 punkte, viršija 10 procentų: 
2.4.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinės sutarties vertę. Atlikdamos perskaičiavimą Šalys vadovaujasi Valstybės duomenų agentūros viešai paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.4.2. Perskaičiuota kaina taikoma užsakymams, pateiktiems po to, kai Šalys sudaro susitarimą dėl kainos perskaičiavimo.
2.4.3. Nauja kaina apskaičiuojama pagal formulę:
, kur
a – kaina (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuota (pakeistas) kaina (Eur be PVM);
k – Pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas „Vartojimo prekės ir paslaugos“;
Indpradžia – laikotarpio pradžios datos (mėnesio) vartojimo prekių ir paslaugų indeksas „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. 
2.4.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota  kaina „a“ suapvalinama iki dviejų skaitmenų po kablelio; 
2.4.5. Jeigu pagal vartotojų kainų indeksą apskaičiuotas Vartojimo prekių ir paslaugų kainų pokytis (k), apskaičiuotas kaip nustatyta 2.4.3 punkte, viršija 30 procentų nuo pradinio Sutarties kainos Sutarties pasirašymo dieną, paslaugų kaina bus perskaičiuojami maksimaliu 30 procentų pokyčiu.
2.5. Šiai Sutarčiai taikomos Sutarties bendrosios dalies 12.8 punkto nuostatos.

	3. Paslaugų teikimo vieta, terminas ir sąlygos 
3.1. Teikėjas įsipareigoja suteikti Paslaugas 1 priede nurodytais terminais ir sąlygomis.
3.2. Teikėjas įsipareigoja:
3.2.1. teikti Paslaugas, kaip nurodyta Sutarties 1 priedo reikalavimuose;
3.2.2.  pagal Sutarties 1 priedo reikalavimus parengtus tyrimų duomenis perduoti Pirkėjo atstovui – Mokslų projektų ir analizės centro patarėja Justina Katinienė, tel. Nr.+370 706 76142,
el. p.: justina.katiniene@mil.lt;
3.2.3. užtikrinti, kad Sutarties sudarymo momentu ir visą jos galiojimo laikotarpį Teikėjo darbuotojai ir kiti Paslaugoms teikti pasitelkiami asmenys turėtų kvalifikaciją ir patirtį, reikalingas teikti kokybiškas paslaugas;
3.2.4. gavus užsakymą nedelsiant, bet ne vėliau kaip per 3 (tris) darbo dienas kreiptis į Pirkėją dėl papildomos informacijos, reikalingos tinkamai ir nustatytais terminais įvykdyti Sutartį, pateikimo;
3.2.5. ne vėliau kaip per 5 (penkias) darbo dienas ištaisyti Pirkėjo nurodytus trūkumus;
3.2.6. neplatinti Pirkėjo pateikto turinio;
3.2.7. laikytis konfidencialumo ir asmens duomenų apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Teikėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;
3.2.8. nedelsiant, bet ne vėliau kaip per 3 (tris) darbo dienas raštu informuoti Pirkėją apie bet kurias paaiškėjusias aplinkybes, kurios trukdo ar gali sutrukdyti Teikėjui teikti Paslaugą nustatytais terminais ar sąlygomis.
3.3. Sutarties vykdymo metu privalo būti užtikrinta, kad Teikėjas, jo subtiekėjai, ūkio subjektai, kurių pajėgumais remiamasi, ar juos kontroliuojantys asmenys nėra registruoti (juridiniai asmenys), nėra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 14 dalyje įvardytame sąraše.
3.4. Teikėjas privalo užtikrinti, kad Sutarties sudarymo ir vykdymo metu neatsirastų aplinkybių nurodytų Viešųjų pirkimų įstatymo 45 straipsnio 21 dalyje. Pirkėjas turi teisę bet kuriuo metu pareikalauti Teikėjo, pateikti pagrindžiančius dokumentus nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų, įstatymo 45 straipsnio 21 dalyje. Teikėjas privalo pateikti Pirkėjo prašomus dokumentus ne vėliau kaip per 10 (dešimt) darbo dienų nuo prašymo gavimo dienos.
3.5. Teikėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.) teikti paslaugoms. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Šis punktas netaikomas, kai asmuo yra oficialus šių valstybių atstovas vykdantis įsipareigojimus, kylančius iš tarptautinių sutarčių, taip pat išimtinius atvejus, kai siekdami užtikrinti krašto apsaugos sistemos (toliau – KAS) institucijoms priskirtų uždavinių ir funkcijų įgyvendinimą, Lietuvos Respublikos krašto apsaugos ministerijos vadovybė (krašto apsaugos ministras, krašto apsaugos viceministrai, Krašto apsaugos ministerijos kancleris) raštu priima sprendimą dėl nurodytų asmenų įleidimo į Lietuvos Respublikos krašto apsaugos ministerijos ir KAS institucijų (išskyrus Lietuvos kariuomenę ir Antrąjį operatyvinių tarnybų departamentą prie Krašto apsaugos ministerijos (toliau – AOTD)) valdomas karines teritorijas, o Lietuvos kariuomenės vadas – dėl patekimo į Lietuvos kariuomenės valdomas karines teritorijas, AOTD direktorius – dėl patekimo į AOTD valdomas teritorijas.
3.6. Dideliu arba nuolatiniu esminės Sutarties sąlygos vykdymo trūkumu laikomi šiame punkte nurodyti atvejai:
3.6.1. Teikėjas pažeidžia šios Sutarties nuostatas, reglamentuojančias konkurenciją, intelektinės nuosavybės, asmens duomenų ar konfidencialios informacijos valdymą;
3.6.2. Teikėjas pažeidžia Specialiosios dalies 9.5 punkto nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.
3.6.3. Teikėjas vėluoja pradėti teikti Paslaugas daugiau kaip 3 (tris) darbo dienas nuo Sutarties Specialiosios dalies 3.1. punkte nustatyto termino;
3.6.4. paaiškėja, kad yra aplinkybė, atitinkanti bent vieną iš VPĮ 45 straipsnio 21 dalyje išvardintų sąlygų. 
3.6.5. Teikėjas per 10 darbo dienų nuo prašymo gavimo dienos iš Pirkėjo nepateikia prašomų dokumentų nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje.
3.6.6. paaiškėja, kad Paslaugos teikiamos (pvz.; palaikymas) yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 14 dalyje įvardytame sąraše.
3.6.7. paaiškėja, kad Teikėjas, jo subtiekėjai, ūkio subjektai, kurių pajėgumais remiamasi ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 14 dalyje įvardytame sąraše.
3.6.8. Paaiškėja, kad Teikėjas Sutarties vykdymo metu nesilaiko Tiekėjų etikos kodekso (https://vpt.lrv.lt/media/viesa/saugykla/2024/1/w2fscibRf-4.pdf) toliau – Kodeksas) 49 punkto nuostatų, t. y. vykdo veiklos karinę agresiją prieš Ukrainą vykdančiose šalyse ar (ir) yra įmonių grupės, kurios bet kuris narys, vykdo veiklą karinę agresiją prieš Ukrainą vykdančiose šalyse, nariu ir (ar) dalyvauja tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti Teikėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti Teikėjo finansinės apskaitos dokumentus arba remiasi pajėgumais ir (ar) sudaro subtiekimo sutartį (-čių) su subtiekėju (-ais) netenkinančiu (-ais) šios sąlygos arba Teikėjas neužtikrina, kad anksčiau minėtų Kodekso nuostatų laikytųsi visi Teikėjo pasitelkti tretieji asmenys (subtiekėjai ar kiti ūkio subjektai, kurių pajėgumais Teikėjas remiasi). Šio punkto nuostatos netaikomos, jeigu Teikėjas nedelsiant informuoja Pirkėją apie Sutarties galiojimo metu atsiradusias aplinkybes, susijusias su Teikėjo elgesio neatitikimu bet kuriai Kodekso ar kitų viešųjų interesų apsaugai skirtų teisės aktų nuostatai ir Sutarties vykdymo metu Teikėjui pažeidus Kodekso nuostatas Pirkėjas priima sprendimą leisti Teikėjui pašalinti nustatytus pažeidimus (išskyrus nusikaltimų, kitų šiurkščių teisės aktų pažeidimų atvejais) per Teikėjo nustatytą protingą terminą bei Teikėjas nustatytu terminu pažeidimą pašalina.
3.6.9. Teikėjas atlieka apklausą neužtikrindamas faktinio minimalaus respondentų skaičiaus, Lietuvos gyventojų 18 m. ir vyresnių reprezentatyvumo, neįgyvendinta reikalaujamos atrankos metodikos (tikimybinė daugiapakopė stratifikuota atranka), empirinių duomenų objektyvumo ir (arba) patikimumo, arba nepateikia įrodymų/dokumentų, leidžiančių patikrinti surinktų empirinių duomenų kokybę.
3.6.10. Teikėjas ne vėliau kaip per 3 (tris) darbo dienas nepateikia Pirkėjo reikalavimu neapdorotų duomenų bazės (angl. raw data) statistinio paketo socialiniams mokslams (Statistical package for the social sciences, toliau – SPSS) .sav arba .xlsx formatu su metaduomenimis: apklausos metodas, interviu data/laika, trukmė, o apklausos internetu atveju (computer assisted web interviewing, toliau – CAWI) atveju – unikali ID žyma (be asmens duomenų) arba pateiktuose SPSS matosi, jog duomenys pakeisti rankiniu būdu.
3.6.11. paaiškėja, kad daugiau nei 3 (trijose) patikrintose anketose duomenys yra klaidinantys arba neatitinkantys tikrovės (pvz.: paaiškėja, jog respondentai neegzistuoja ar apklausoje nedalyvavo ar kt.).
3.7. Pirkėjas ar jo įgaliotas trečiasis asmuo turi teisę gauti nuasmenintus respondentų kontrolinius kontaktus ir atlikti iki 5 (penkių) procentų imties kontrolinį patikrinimą (nepriklausomą auditą).

	4. Apmokėjimo tvarka
4.1. Pirkėjas su Teikėju atsiskaito Sutarties Bendrosios dalies 4.1 punkte nustatyta tvarka.
4.2. Avansas nenumatomas.
4.3. Vykdant Sutartį, PVM sąskaitos faktūros turi būti teikiamos naudojantis informacinės sistemos „SABIS“ priemonėmis, nurodant Pirkėją, Sutarties numerį ir datą. Jeigu Teikėjas nepateikia sąskaitos informacinės sistemos „SABIS“ priemonėmis, mokėjimas neatliekamas.
4.4. Paslaugų Teikėjo pateikta sąskaita-faktūra teikiama kartu su Paslaugų perdavimo-priėmimo aktu. 

	5. Pirkėjo teisė vienašališkai nutraukti Sutartį 
5.1. Pirkėjas turi teisę Sutarties bendrosios dalies 9.2 papunktyje nustatyta tvarka šią Sutartį vienašališkai nutraukti:
5.1.1. Teikėjui nevykdant arba vėluojant įvykdyti sutartinius įsipareigojimus daugiau kaip 5 (penkias) darbo dienas Sutarties 1 priede nustatytais terminais; 
5.1.2. Teikėjui nepradedant teikti Paslaugų daugiau kaip 5 (penkias) darbo dienas;
5.1.3. Teikėjas per nustatytą terminą Pirkėjui nepateikia Sutarties specialiosios dalies 3.7.5. papunktyje nurodytų dokumentų;
5.1.4. paaiškėja, kad yra aplinkybė, atitinkanti bent vieną iš VPĮ 37 straipsnio 9 dalyje, 45 straipsnio 21 dalyje ir (ar)  47 straipsnio 9 dalyje išvardintų sąlygų. 
5.2. Kiti vienašalio Sutarties nutraukimo atvejai numatyti Sutarties Bendrosios dalies 9.2 punkte.

	6. Paslaugų kokybė 
6.1. Paslaugų kokybė privalo atitikti Sutartyje ir jos prieduose nustatytus reikalavimus.
6.2. Per visą sutarties laikotarpį kiekviename paslaugų teikimo etape Pirkėjas turi teisę atlikti paslaugų kokybės kontrolę.
6.3. Paslaugų kokybės kontrolei atlikti, Pirkėjui pareikalavus, paslaugų Teikėjas pateikia dokumentus, susijusius su paslaugų teikimo etapo įgyvendinimu, o Pirkėjas atlieka paslaugų atlikimo kokybės veiksmus:
6.3.1. Klausimyno suderinimo etape - tai apklausos instrumentas, kurio pagrindu atliekama apklausa; tikrinama, ar atviro ir uždaro formato klausimų su įvairiomis skalėmis skaičiai atitinka paslaugų pirkimo sąlygas.
6.3.2. Atrankos įgyvendinimo plano suderinimo (atrankos modelio) etape - tai informacija apie respondentų imties sudarymo metodą, atrankos pagrindą, atrankinės imties dydį, atrankos įgyvendinimą, paklaidas; tikrinama, ar parinktas atrankos modelis užtikrins Lietuvos gyventojų (18 m. ir vyresnių) apklausos reprezentatyvumą ir ne didesnę kaip 3,5 % apklausos paklaidą.
6.3.3. Duomenų rinkimo (apklausos vykdymo) etape - tai informacija apie empirinių duomenų rinkimo eigą; tikrinama, kaip sklandžiai vyksta duomenų rinkimo procesas (apklausėjų kontaktai su respondentais, užpildytų klausimynų skaičius, kt.).
6.3.4. Pirminės analizės ir techninės ataskaitos etape - tai failai su pirminės analizės ir techninės ataskaitos rezultatais; tikrinama, ar pateiktos pirminės analizės lentelės, ar jos atitinka sutarties TS sąlygas, ar techninėje ataskaitoje pateikti atrankos modelio, duomenų rinkimo instrumento, duomenų rinkimo būdo, duomenų suvedimo proceso, duomenų svėrimo (jei duomenys sverti), duomenų rinkimo kontrolės veiksmų aprašai bei lauko darbų suvestinė, ar nebuvo pažeisti konfidencialumo ar asmens duomenų apsaugos reikalavimai, ar kartu pateikti interviuerių numeriai ir vietovių pavadinimai.
6.3.5. Pirminių empirinių duomenų (duomenų bazės) perdavimo etape - tikrinama, ar pasiektas minimalus atrankinės imties dydis (n>1000), ar pirminiai empiriniai duomenys pateikti SPSS, STATA (statistinės analizės programinė įranga), jei yra galimybė,  Ms Excel formatu, ar pirminiai empiriniai duomenys kokybiški (logiški, juose nėra techninių (suvedimo ar kt.) klaidų).
6.4. Kiekvienas paslaugų teikimo etapas užbaigiamas el. pašto laišku, kurį Pirkėjas išsiunčia Teikėjo kontaktiniam asmeniui, ir kuriame Pirkėjas patvirtina paslaugų etapo atlikimo kokybės užtikrinimą. 
6.5. Teikėjas po raštiško (el. paštu) Pirkėjo pranešimo nedelsiant, bet ne vėliau kaip per 5 (penkias) darbo dienas turi pašalinti paslaugų teikimo kokybės trūkumus, jeigu tokių buvo nustatyta.

	7. Garantiniai įsipareigojimai
7.1. Teikėjo teikiamų Paslaugų garantijos /tinkamumo naudoti terminas yra iki Paslaugų teikimo termino pabaigos.
7.2. Teikėjas po raštiško (el. paštu) Pirkėjo pranešimo nedelsiant, bet ne vėliau kaip per 5 (penkias) darbo dienas turi pašalinti Paslaugų teikimo trūkumus bei kompensuoti Pirkėjo patirtus nuostolius (jeigu tokie buvo).

	8. Papildomas prievolių įvykdymo užtikrinimas
Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra - 0,1 % nuo per terminą nesuteiktų Paslaugų ar Paslaugų, kurių trūkumai neištaisyti, kainos be PVM už kiekvieną uždelstą dieną, o techninio palaikymo ir kibernetinės saugos paslaugų teikimo reagavimo vėlavimo atveju už kiekvieną uždelstą valandą.
9.2. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra 7 (septyni) % nuo Sutarties kainos be PVM.
9.3. Sutartį nutraukus Specialiosios dalies 5.1.3 ir 5.1.4 punktuose nurodytais atvejais, Šalių iš anksto sutartų minimalių nuostolių dydis yra 15 (penkiolika) procentų nuo Sutarties specialiosios dalies 2.1 punkte nurodytos Sutarties kainos be PVM).
9.4. Nenugalimos jėgos aplinkybių trukmė – 14 (keturiolika) dienų, taikant Sutarties bendrosios dalies 9.1.2 punkto sąlygas.
9.5. Teikėjo pasiūlyme nurodytas subtiekėjas (-ai) gali būti pakeičiamas (-i) kitu (-ais) Sutartyje nenurodytu (-ais) subtiekėju (-ais) tik šiais atvejais:
9.5.1. kai subtiekėjas (-ai) bankrutuoja, yra likviduojamas ar susidaro analogiška situacija;
9.5.2. kai subtiekėjas (-ai) dėl objektyvių priežasčių (nutrūkus teisiniams santykiams su Teikėju, subtiekėjui atsisakius tiekti prekes, teikti Paslaugas ar atlikti darbus, subtiekėjo specialistui išėjus atostogų, susirgus, susižeidus, mirus, subtiekėjui netekus veiklos licencijos ir pan.) nebegali teikti visų ar dalies Sutartyje nurodytų Paslaugų.
9.5.3. Sutartyje nustatyto subtiekėjo (-ų) keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto subtiekėjo (ų) keitimo kitu, Pirkėjui pateikiamas raštu, nurodant tokio keitimo priežastis. Naujas subtiekėjas (-ai) privalo atitikti visus subtiekėjui (-ams)/suteikėjui (-ams) viešojo pirkimo, kurio pagrindu pasirašyta ši Sutartis, pirkimo dokumentų nustatytus kvalifikacinius reikalavimus. Teikėjas kartu su informacija apie naujus subtiekėjus pateikia Pirkėjui subtiekėjo pašalinimo pagrindų nebuvimą (jeigu buvo reikalaujama) ir kvalifikaciją patvirtinančius dokumentus.
9.5.4. Teikėjas privalo nedelsiant informuoti apie Sutarties specialiosios dalies 9.5 punkte minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.
9.6. Teikėjas privalo nedelsiant informuoti Pirkėją, jeigu Sutarties vykdymo metu pasikeistų Teikėjo ir su juo susijusių subjektų duomenys ir informacija, kuri buvo pateikta Pirkėjui pasiūlymo pateikimo momentu.
9.7. Vykdomas „žaliasis“ pirkimas. Taikomas „Aplinkos apsaugos kriterijų taikymo, vykdant žaliuosius pirkimus, tvarkos aprašo“, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, (Lietuvos Respublikos aplinkos ministro 2022 m. gruodžio 13 d.
įsakymo Nr. D1-401 redakcija), 4.4.3. papunktis. 
9.8. Pirkėjo atsakingas asmuo už pirkimo sutarties vykdymą, už paslaugų priėmimą ir patikrinimą -  
Mokslų projektų ir analizės centro patarėja Justina Katinienė, tel. Nr.+370 70676142,
el. p.  justina.katiniene@mil.lt 
9.9. Pirkėjo atstovas už sutarties vykdymo kontrolę, Regimantas Diržinauskis, el. paštas lka.sutartys@mil.lt, tel. Nr. +370 706 76 108 ;
9.10.  Teikėjo kontaktinis asmuo – +370, 
9.11. Sutarties priedai:
9.11.1. „Paslaugų techninė specifikacija“, 7 lapai;
9.11.2. „Paslaugų kaina“, 1 lapas.

	10. Sutarties galiojimas
10.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną) ir galioja iki 2027 m. gruodžio 31 d., o finansinių ir garantinių įsipareigojimų atžvilgiu iki visiško jų įvykdymo. 
10.2. Sutarties pratęsimas – nenumatytas.

	11. Pirkėjo rekvizitai
Generolo Jono Žemaičio Lietuvos karo akademija
Šilo g. 5A, LT-10322 Vilnius
Kodas 211959040
PVM kodas LT119590416
A.s. LT84 4040 0636 1000 0973
Bankas - Lietuvos Respublikos finansų ministerija

	12. Teikėjo rekvizitai

PASLAUGŲ PIRKIMO-PARDAVIMO SUTARTIS

II. BENDROJI DALIS


1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios paslaugų viešojo pirkimo–pardavimo sutarties bendroji ir specialioji dalys, paslaugų viešojo pirkimo–pardavimo sutarties priedai. Esant sąlygų prieštaravimui pirmumas taikomas Specialiajai daliai, vėliau sutarties priedams, o paskui bendrajai daliai.
1.1.2. Sutarties Šalys - Pirkėjas ir Teikėjas:
1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Paslaugas šioje Sutartyje nurodytomis sąlygomis;
1.1.2.2. Teikėjas – tai Sutarties šalis, kurios rekvizitai nurodyti Sutartyje, suteikiantis Paslaugas šioje Sutartyje nurodytomis sąlygomis.
1.1.3. Gavėjas – Pirkėjo padalinys, nurodytas Sutarties specialiojoje dalyje arba Sutarties priede, kuriam teikiamos paslaugos.
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos) išskyrus Gavėją, kuris nėra šios Sutarties šalis.
1.1.5. Licencijos - visos reikalingos licencijos, patentai ir/arba leidimai būtini Sutarties vykdymui.
1.1.6. Sutarties objektas - paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu sutartiniai įsipareigojimai neįvykdyta\i arba netinkamai įvykdyti.
1.1.8. Kainodaros taisyklės – Sutartyje nustatyta kaina/įkainiai ar Sutarties kainos/įkainių apskaičiavimo bei kainos/įkainių koregavimo taisyklės.
1.1.9. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.
1.1.10. Prekių siunta – tai vienu metu pristatomų prekių kiekis.
1.1.11. Prekių partija – tai iš tos pačios medžiagos partijos pagamintų prekių siuntos.
1.1.12. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.


2. Sutarties kaina/paslaugų įkainiai/kainodaros taisyklės
2.1. Sutarties kaina/įkainiai - pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Teikėjui.
2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina/įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutartyje nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi paslaugoms, kurios suteikiamos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Teikėjas į Sutarties kainą/paslaugų įkainius privalo įskaičiuoti visas su paslaugų teikimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. visas išlaidas susijusias su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacines išlaidas; 
2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.6. garantinio remonto išlaidas;
2.4.7. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.8. visas su medžiaginių pavyzdžių (pagrindinių ir priedų), kurios naudojamos prekės gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Teikėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Teikėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Teikėjas perleidžia teisę Subtiekėjui reikalauti iš Pirkėjo mokėti sutartą dalį Sutarties kainos. Reikalavimo teisės perleidimas Subtiekėjui nesudarius trišalės tiesioginio atsiskaitymo Sutarties negalioja.
2.7. Subtiekėjas, norėdamas, kad Pirkėjas tiesiogiai atsiskaitytų su juo raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi būti pateikti:
2.7.1. Pagrindinės tiesioginio tiekimo sutarties sąlygos nurodytos Sutarties bendrosios dalies 2.8 punkte. 
2.7.2. Teikėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentai įrodantys, kad nėra Viešųjų pirkimų įstatymo 46 straipsnio 1 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Teikėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Teikėjo ir Subtiekėjo, papildomas prievolių, užtikrinimas (taikoma tik numatant avansinius mokėjimus). 
2.9. Sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 punktą. 
2.10. Tiesioginis atsiskaitymas su Subtiekėju neatleidžia Teikėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Teikėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Teikėjui iki reikalavimo teisės perdavimo.
2.12. Kilus ginčui tarp Teikėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos Teikėjui. Jei Subtiekėjo reikalavimas (sąskaita ar kitas dokumentas) yra nesuderintas su Teikėju, bus laikoma, kad tarp Teikėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis informacinės sistemos SABIS priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema SABIS, atitinkamai taikomas tuo metu galiojantis teisinis reguliavimas.

3. Paslaugų teikimo terminai ir sąlygos
3.1. Paslaugos teikiamos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos abiem Šalims (atskirais atvejais Teikėjui ir Gavėjui) pasirašius dokumentą, patvirtinantį paslaugų perdavimą-priėmimą. Šis dokumentas pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus. Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus dokumentas, patvirtinantis paslaugų perdavimą-priėmimą, turi būti pasirašomas ne vėliau kaip per 30 dienų.

4. Mokėjimo terminai ir sąlygos
4.1. Teikėjui sumokama, kai sutarties objektas, atitinkantis Sutartyje ir jos priede (-uose) nustatytus reikalavimus, perduodamas Pirkėjui, abiems Šalims pasirašius dokumentą, patvirtinantį paslaugų perdavimą-priėmimą, per 20 (dvidešimt) dienų nuo dokumento, patvirtinančio paslaugų perdavimą-priėmimą pasirašymo ir sąskaitos gavimo dienos (sąskaita faktūra turi būti pateikiama Viešųjų pirkimų įstatymo 22 straipsnio 3 dalyje/Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos Sutarties specialioje dalyje. Pirkėjui vėluojant atsiskaityti šiame punkte numatytu terminu, Pirkėjas, Teikėjui pareikalavus (ne vėliau kaip per 20 (dvidešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Jeigu už paslaugas bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jei spec. dalyje nurodyta, kad sąlyga dėl avanso taikoma).
4.3. Avansinio mokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 
4.4. Avansinio mokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.2-4.4. punktuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.6. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo (jei spec. dalyje nurodyta, kad avansas bus mokamas) dienos.
4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė
5.1. Paslaugos turi atitikti Sutartyje ir jos priede (-uose) nurodytus reikalavimus. 
5.2. Pirkėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.
5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas. 
5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.
5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, kviečiami Teikėjo atstovai, kuriems dalyvaujant surašomas aktas, prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos/parduodamos prekės tiesiogiai susijusios su sutarties objektu).

6. Kokybės garantija[footnoteRef:1]  [1:  Kokybės garantijos terminas nurodomas, kai vykdant paslaugų pirkimo - pardavimo sutartį perduodamos/parduodamos prekės tiesiogiai susijusios su sutarties objektu.] 

6.1. Kokybės garantijos terminas nurodomas Sutarties specialiojoje dalyje (arba Sutarties priede).
6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę, (prekė neprivalo būti identiška pagal sutartį gaunamai prekei, tačiau turi galėti vykdyti funkcijas, kurių vykdymui skirta pagal Sutartį gaunama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.4. Apie kokybės garantijos termino metu pastebėtus prekių trūkumus Teikėjas informuojamas raštu (faksu arba paštu). Pareikšti pretenziją dėl kokybės galima viso kokybės garantijos termino galiojimo metu.
6.5. Teikėjo pašalintų prekių trūkumų kokybės garantijos terminas skaičiuojamas nuo dokumento, patvirtinančio prekių su pašalintais trūkumais perdavimą-priėmimą, pasirašymo dienos.
6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo dokumento, patvirtinančio naujų prekių perdavimą-priėmimą, pasirašymo dienos.
6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Teikėjas privalo pateikti Pirkėjui jo nurodytu adresu pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas;
9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Teikėjas nepradeda teikti paslaugų Sutarties specialioje dalyje nurodytu terminu; 
9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu/ais;
9.2.3. Teikėjas didina paslaugų kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Teikėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 
9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2. punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Paaiškėjus, kad Teikėjas ar jo teikiamos prekės ar paslaugos yra nepatikimos ir kelia pavojų nacionaliniam saugumui;
9.2.10. Sutarties vykdymo metu paaiškėja Viešųjų pirkimų įstatymo 46 straipsnio 1 dalyje/Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;
9.2.11. Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jeigu spec. dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už neįvykdytą sutarties dalį. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė
11.1. Per Sutarties specialiosios dalies 3 punkte nurodytą terminą pavėlavus suteikti ar per Sutarties specialiosios dalies 7 punkte nurodytą terminą ištaisyti paslaugų teikimo ir/ar prekių trūkumus (jeigu teikiant paslaugas buvo pateiktos/parduotos prekės), Teikėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo per terminą nesuteiktų paslaugų (ir/ar prekių) ar paslaugų (ir/ar prekių), kurių trūkumai neištaisyti, kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimų terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Pirkėjo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimu ir/ar prekių garantija. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, 9.2.7,  9.3 punktuose ar kitų Sutarties specialiojoje dalyje išvardintų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 5-7 (septynių) % sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį.
11.3. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus (paslaugų suteikimas praleidus terminą tapo nebeaktualus, objektyviai nebeįmanomas ir pan.), už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą Šalių iš anksto sutartų minimalių nuostolių sumą. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą 
11.4. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 
11.5. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo Teikėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.2 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7, 9.3 punktuose ar kitų Sutarties specialiojoje dalyje išvardintų priežasčių. Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 punkte.
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą..
12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas  neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą. 
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis/Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties specialiojoje dalyje nustatytomis sąlygomis arba esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių paslaugų neviršijant 10 procentų Sutarties specialiosios dalies 2 punkte nurodytos maksimalios Sutarties kainos. Sutartyje ir jos prieduose nenurodytas, tačiau su pirkimo objektu susijusias paslaugas Teikėjas gali teikti tik ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos prieduose nenurodytų, tačiau su pirkimo objektu susijusių paslaugų, Pirkėjas ir Teikėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų paslaugų (jei spec. dalyje nurodyta, kad ši sąlyga taikoma).
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Teikėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu  arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Informacijos konfidencialumas ir asmens duomenys
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus. 
14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Teikėjo įvardintus subteikėjus ir Gavėją (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subteikėjas Sutarties numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 punkte numatytą įsipareigojimą Teikėjas privalo Pirkėjui sumokėti 10 proc. dydžio maksimalios Sutarties vertės/pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

15. Baigiamosios nuostatos
15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).
15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Teikėjas moka Pirkėjui 5 proc. maksimalios Sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių Teikėjui nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su Pirkėju.  Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Teikėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Teikėjas numato pasitelkti subtiekėjus). Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu .
15.10. Teikėjo paskirtas asmuo/asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirtas asmuo/asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje

PASLAUGŲ 
TECHNINĖ SPECIFIKACIJA 

	Pirkimo objekto pavadinimas
	Pirkimo objekto techniniai reikalavimai
 (įrašomi esminiai techniniai duomenys (pvz. prekės dydžio matmenys, su galimais nuokrypiais „nuo“ „iki“, prekės medžiaginė sudėtis, kiti būtini specifiniai techniniai parametrai, paslaugoms keliami reikalavimai, darbų apimtys, nurodoma ar į prekės kainą turi būti įskaičiuotas prekės atvežimas, jos montavimas  ir kt.)

	  1 PIRKIMO DALIS. ,,Lietuvos visuomenės atsparumas hibridinėms grėsmėms”
( Pagal 2025 m. gruodžio 22 d. LKA V įsakymą Nr. V-889. Mokslo tiriamojo darbo projektas)

	1.
	Sociologinių tyrimų (apklausų) paslauga 




	[bookmark: _heading=h.tojavckkzip6]I. Lietuvos gyventojų reprezentatyvi apklausa. Reikalavimai paslaugai:
I. Paslaugų teikėjas turi atlikti Lietuvos gyventojų (18 m. ir vyresnių) reprezentatyvias apklausas dviem etapais: 2026 m. ir 2027 m. ir pateikti rezultatus, kurie turi atitikti šiuos reikalavimus:
1. Respondentų atrankinė imtis ne mažesnė nei 1000 Lietuvos gyventojų, t. y. kiekviename etape apklausta ne mažiau nei 1000 Lietuvos gyventojų.
2. Atrankinė imtis turi užtikrinti Lietuvos gyventojų 18 m. ir vyresnių reprezentatyvumą. Atrankos metodas - tikimybinė daugiapakopė stratifikuota atranka pagal tokius kriterijus: apskritis, gyvenamosios vietovės dydis (didmiesčiai; kiti miestai; gyvenvietė ar kaimas), amžius, lytis.
3. Atrankos modelis turi būti suderintas su užsakovu iki empirinių duomenų rinkimo etapo. Tyrimo paklaida turi būti ne didesnė kaip 3,5 %.
[bookmark: _heading=h.jkz2chdwo5xq]4. Teikėjas privalo atlikti empirinių duomenų rinkimą pagal Užsakovo pateiktus du klausimynus. 
[bookmark: _heading=h.99zevtrmh5i]4.1. 2026 metais pirmąjį klausimyną sudaro:
8 (aštuoni) uždari klausimai, apimantys skirtingus uždaro tipo klausimų formatus (vieno pasirinkimo, kelių pasirinkimų) ir 50 klausimų pagal Likerto skalės* vertinimą;
[bookmark: _heading=h.r9m6gtepfwyy]demografiniai klausimai – ne daugiau kaip 10 (dešimt) klausimų.
4.2. 2027 metais antrąjį klausimyną sudaro:
[bookmark: _heading=h.nv698tru0cbz]8 (aštuoni) uždari klausimai, apimantys skirtingus uždaro tipo klausimų formatus (vieno pasirinkimo, kelių pasirinkimų) ir 41 klausimas pagal Likerto skalės* vertinimą;
demografiniai klausimai – ne daugiau kaip 10 (dešimt) klausimų.
[bookmark: _heading=h.vx1cm7oxw8oy]*Du Likerto skalės teiginiai atitinka vieną uždarą klausimą. 
5. Empiriniai duomenys pradedami (apklausa vykdoma) rinkti tik po to, kai su užsakovu galutinai bus suderinti klausimai ir atrankos modelis, bet ne anksčiau nei:
5.1. pirmojo klausimyno duomenys 2026 m. rugsėjo 1 d. ir ne vėliau kaip rugsėjo 20 dieną.;
5.2. antrojo klausimyno duomenys 2027 m. kovo 15 d. ir ne vėliau kaip balandžio 30 d.
6. Pirminiai empiriniai duomenys renkami hibridiniu apklausos būdu, ne mažiau nei 50% apklausų atliekant omnibus tyrimo apklausos būdu.
7. Paslaugos teikėjas teikia Užsakovui visą informaciją apie apklausos duomenų rinkimo eigą, esant reikalui, organizuojat su Užsakovu susitikimus iškilusioms problemoms spręsti.
8. Surinkti reprezentatyvios apklausos pirminiai empiriniai duomenys pateikiami bazėje naudojant STATA, SPSS arba Ms Excel programinius paketus. 
9. Kartu su pirminiais empiriniais duomenimis turi būti pateikti interviuerių numeriai ir vietovių pavadinimai.
10. Pateikiama kiekvienos atliktos reprezentatyvios apklausos duomenų pirminė analizė (pagrindinių klausimų bendrieji pasiskirstymai absoliučiais skaičiais ir procentais) ir techninė ataskaita Word formatu, kurioje pateikiama ši informacija:
1) Duomenų rinkimo pradžia ir pabaiga – nurodoma YYYY-MM-DD formatu.
2) Stebėjimo vienetas – nurodomas tyrime stebimas ar analizuojamas objektas (18 m. arba vyresnis Lietuvos gyventojas).
3) Populiacija – nurodoma grupė asmenų ar kitų elementų, kurie yra tyrimo objektas ir su kuriais yra susiję tyrimo rezultatai (Lietuvos namų ūkių gyventojai 18 m. ir vyresni).
4) Atrankinės imties aprašymas – išsamiai aprašomas atrankos metodas ir atrankos procedūra (imties sudarymo pagrindas, respondentų imties sudarymo metodas, atrankinės imties dydis, atrankos įgyvendinimas, paklaidos). Tyrimo paklaida turi būti ne didesnė kaip 3,5 %.
5) Geografinis vienetas – išvardijami žemesnio lygio geografiniai vienetai, su kuriais susiję surinkti duomenys (pvz., apskritys, savivaldybės, seniūnijos ar pan.).
6) Duomenų rinkimo instrumentas – nurodomas instrumento tipas (pvz., struktūruotas klausimynas su keletu atvirų klausimų).
7) Duomenų rinkimo būdas – nurodoma tyrimo procedūra, technika ar būdas, naudojami gauti duomenims (pvz., apklausa – tiesioginė, paprasta, tiesioginio interviu būdu).
8) Duomenų svėrimas (jei duomenys sverti, aprašoma svorių sudarymo metodika ir paaiškinamas svorių taikymas).
9) Kontrolės veiksmai – nurodomi apklausos vykdymo kontrolės veiksmai (pvz., paslaugų Teikėjas patikrinimui atrinko 5 proc. respondentų, su kuriais buvo kontaktuota asmeniškai).
10) Duomenų taisymo veiksmai – nurodomi atlikti duomenų suvedimo ir tikrinimo veiksmai (pvz., papildomai patikrintos galimos kodavimo klaidos, atsakymų į klausimus atitikimas anketai ir pan.).
11) Lauko darbų suvestinė – nurodoma, kiek buvo atrinkta respondentų (imties dydis), kiek apklausta, kiek atsisakė dalyvauti apklausoje, kiek buvo nepasiekiami ir t.t.
12) Kontaktinis asmuo – Paslaugų teikėjo lauko tyrimo vykdymo vadovas ar koordinatorius (vardas, pavardė ir el. pašto adresas), su kuriuo esant klausimams dėl ataskaitos, susisieks Užsakovas (tarpininkaujantis mokslininkams, vykdantiems tyrimo projektą). 

II.  Paslaugos teikėjas turi užtikrinti surinktų originalių pirminių duomenų išsaugojimą 10 metų.

III.  Paslaugos teikiamos etapais per visą sutarties laikotarpį. Paslaugos teikimo etapai: (1) klausimyno suderinimas; (2) atrankos įgyvendinimo plano suderinimas (atrankos modelis); (3) duomenų rinkimas (apklausos vykdymas); (4) pirminė analizė ir techninė ataskaita; (5) pirminių empirinių duomenų perdavimas (duomenų bazė). Kiekvieno etapo užbaigimas patvirtinamas el. pašto laišku, kurį Užsakovas išsiunčia paslaugos teikėjo kontaktiniam asmeniui.

IV.  Paslaugų teikėjas yra įpareigojamas laikytis konfidencialumo, be Užsakovo išankstinio rašytinio sutikimo nenaudoti Pirkėjo jam pateiktos informacijos nei savo, nei trečiųjų asmenų naudai, neatskleisti tokios informacijos tretiesiems asmenims, išskyrus Lietuvos Respublikos teisės aktų numatytus atvejus. 

V.  Sąskaita faktūra ir paslaugų perdavimo-priėmimo aktas pateikiami per „SABIS“ sistemą. 

VI. Paslaugų priėmimo sąlygos, neatitikimų šalinimas ir atsakomybė:
1. Paslaugos rezultatai laikomi suteikti ir priimami tik tuo atveju, jei Teikėjas pateikia visus šiame pirkime nurodytus rezultatus ir dokumentus, o pateikti rezultatai atitinka nustatytus reikalavimus. Pasirašomas paslaugų priėmimo-perdavimo aktas.
2. Užsakovas turi teisę per 10 darbo dienų nuo rezultatų, t. y.  pirminių empirinių duomenų (duomenų bazės) bei pirminės analizės ir techninės ataskaitos gavimo pateikti pastabas dėl pateiktų rezultatų atitikties techniniams reikalavimams. 
3. Teikėjas privalo per 5 darbo dienas nuo Pirkėjo pastabų gavimo nustatytus neatitikimus pašalinti ir pateikti pataisytus rezultatus, jeigu neatitikimai susiję su failų formatu, kintamųjų aprašymu, kodavimu, dokumentų trūkumų ar techninės ataskaitos neatitikimais.
4. Jei neatitikimai susiję su apklausos vykdymu ar atrankos reikalavimų nesilaikymu, Teikėjas privalo per 5 darbo dienas pateikti rašytinį paaiškinimą ir korekcinių veiksmų planą, o korekcinius veiksmus įgyvendinti per su Užsakovu suderintą terminą, Užsakovui nepatiriant papildomų išlaidų.
5. 5. Esminiais techninių reikalavimų pažeidimais laikoma bent viena iš šių aplinkybių:
5.1. nepasiektas minimalus atrankinės imties dydis (n<1000);
5.2. neįgyvendinta reikalaujama atrankos metodika (tikimybinė daugiapakopė stratifikuota atranka) arba nepateikti įrodymai/dokumentai, leidžiantys patikrinti atrankos įgyvendinimą;
5.3. nepateikti pirminiai empiriniai duomenys SPSS ir STATA ( (jei yra galimybė) arba Ms Excel formatu;
5.4. nepateikta privaloma apklausos pirminė analizė ir (ar) techninė ataskaita;
5.5. pažeisti konfidencialumo ar asmens duomenų apsaugos reikalavimai.
6. Nustačius pažeidimą, Užsakovas turi teisę atsisakyti priimti paslaugos rezultatus ir reikalauti, kad Teikėjas savo lėšomis pakartotinai suteiktų paslaugą (pakartotų duomenų rinkimą ir (ar) pateiktų rezultatus) taip, kad būtų įvykdyti visi techniniai reikalavimai.
7. Teikėjas įsipareigoja, kad visi pataisymai, papildymai ir neatitikimų šalinimas, susiję su šios techninės specifikacijos reikalavimų vykdymu, atliekami Teikėjo sąskaita.
8. Teikėjas privalo užtikrinti, kad Pirkėjui perduodamuose duomenyse nebūtų tiesioginių respondentus identifikuojančių duomenų, o asmens duomenų tvarkymas būtų vykdomas laikantis galiojančių teisės aktų nuostatų ir sutartinių įsipareigojimų. 

Visi techninėje specifikacijoje nurodyti prekių ženklai, standartai, modeliai, technologijos (jei tokių yra) laikomi pateiktais kartu su žodžiais „arba lygiavertis“.

	2 PIRKIMO DALIS. ,,Sociologiniai Lietuvos kariuomenės raidos besikeičiančioje tarptautinio saugumo aplinkoje tyrimai 2026–2027 m.”
 (Pagal 2025 m. rugsėjo 2 d. LKA V įsakymą Nr. V-594. Mokslo tiriamojo darbo projektas)

	2.
	Sociologinių tyrimų (apklausų) paslauga
	Lietuvos gyventojų reprezentatyvi apklausa. Reikalavimai paslaugai:
I. Paslaugų teikėjas turi atlikti Lietuvos gyventojų (18 m. ir vyresnių) reprezentatyvias apklausas dviem etapais: 2026 m. ir 2027 m. ir pateikti rezultatus, kurie turi atitikti šiuos reikalavimus:
1. Respondentų atrankinė imtis ne mažesnė nei 1000 Lietuvos gyventojų, t. y. kiekviename etape apklausta ne mažiau nei 1000 Lietuvos gyventojų.
2. Atrankinė imtis turi užtikrinti Lietuvos gyventojų 18 m. ir vyresnių reprezentatyvumą. Atrankos metodas - tikimybinė daugiapakopė stratifikuota atranka pagal tokius kriterijus: apskritis, gyvenamosios vietovės dydis (didmiesčiai; kiti miestai; gyvenvietė ar kaimas), amžius, lytis.
3. Atrankos modelis turi būti suderintas su užsakovu iki empirinių duomenų rinkimo etapo. Tyrimo paklaida turi būti ne didesnė kaip 3,5 %.
4. Teikėjas privalo atlikti empirinių duomenų rinkimą pagal Pirkėjo pateiktus du klausimynus. 
4.1. 2026 metais pirmąjį klausimyną sudaro:
[bookmark: _heading=h.n8b7huydly6x]24 (dvidešimt keturi) uždari klausimai, apimantys skirtingus uždaro tipo klausimų formatus (vieno pasirinkimo, kelių pasirinkimų ir (arba) Likerto skalės*);
[bookmark: _heading=h.w25xybpvn7vh]3 (trys) atviri klausimai;
demografiniai klausimai – ne daugiau kaip 10 (dešimt) klausimų;
4.2. 2027 metais antrąjį klausimyną sudaro:
20 (dvidešimt) uždarų klausimų, apimančių skirtingus uždaro tipo klausimų formatus (vieno pasirinkimo, kelių pasirinkimų ir (arba) Likerto skalės*);
3 (trys) atviri klausimai;
demografiniai klausimai – ne daugiau kaip 10 (dešimt) klausimų.
[bookmark: _heading=h.ye3zlfmqdifp]*Du Likerto skalės teiginiai atitinka vieną uždarą klausimą. 
5. Empiriniai duomenys pradedami (apklausa vykdoma) rinkti tik po to, kai su Pirkėju galutinai bus suderinti klausimai ir atrankos modelis, bet ne vėliau nei:
5.1. pirmojo klausimyno duomenys 2026 m. rugsėjo 15 d.;
5.2. antrojo klausimyno duomenys 2027 m. rugsėjo 15 d.
6. Pirminiai empiriniai duomenys renkami 100% omnibuso tyrimo apklausos būdu.
7. Paslaugos Teikėjas teikia Pirkėjui visą informaciją apie apklausos duomenų rinkimo eigą, esant reikalui,  organizuojat su Pirkėjui susitikimus iškilusioms problemoms spręsti.
8. Surinkti reprezentatyvios apklausos pirminiai empiriniai duomenys pateikiami bazėje naudojant SPSS arba Ms Excel programinius paketus. 
9. Kartu su pirminiais empiriniais duomenimis turi būti pateikti interviuerių numeriai ir vietovių pavadinimai.
10. Pateikiama kiekvienos atliktos reprezentatyvios apklausos duomenų pirminė analizė (pagrindinių klausimų bendrieji pasiskirstymai absoliučiais skaičiais ir procentais) ir techninė ataskaita Word formatu, kurioje pateikiama ši informacija:
1) Duomenų rinkimo pradžia ir pabaiga – nurodoma YYYY-MM-DD formatu.
2) Stebėjimo vienetas – nurodomas tyrime stebimas ar analizuojamas objektas (18 m. arba vyresnis Lietuvos gyventojas).
3) Populiacija – nurodoma grupė asmenų ar kitų elementų, kurie yra tyrimo objektas ir su kuriais yra susiję tyrimo rezultatai (Lietuvos namų ūkių gyventojai 18 m. ir vyresni).
4) Atrankinės imties aprašymas – išsamiai aprašomas atrankos metodas ir atrankos procedūra (imties sudarymo pagrindas, respondentų imties sudarymo metodas, atrankinės imties dydis, atrankos įgyvendinimas, paklaidos). Tyrimo paklaida turi būti ne didesnė kaip 3,5 %.
5) Geografinis vienetas – išvardijami žemesnio lygio geografiniai vienetai, su kuriais susiję surinkti duomenys (pvz., apskritys, savivaldybės, seniūnijos ar pan.).
6) Duomenų rinkimo instrumentas – nurodomas instrumento tipas (pvz., struktūruotas klausimynas su keletu atvirų klausimų).
7) Duomenų rinkimo būdas – nurodoma tyrimo procedūra, technika ar būdas, naudojami gauti duomenims (pvz., apklausa – tiesioginė, paprasta, tiesioginio interviu būdu).
8) Duomenų svėrimas (jei duomenys sverti, aprašoma svorių sudarymo metodika ir paaiškinamas svorių taikymas).
9) Kontrolės veiksmai – nurodomi apklausos vykdymo kontrolės veiksmai (pvz., paslaugų Teikėjas patikrinimui atrinko 5 proc. respondentų, su kuriais buvo kontaktuota asmeniškai).
10) Duomenų taisymo veiksmai – nurodomi atlikti duomenų suvedimo ir tikrinimo veiksmai (pvz., papildomai patikrintos galimos kodavimo klaidos, atsakymų į klausimus atitikimas anketai ir pan.).
11) Lauko darbų suvestinė – nurodoma, kiek buvo atrinkta respondentų (imties dydis), kiek apklausta, kiek atsisakė dalyvauti apklausoje, kiek buvo nepasiekiami ir t.t.
12) Kontaktinis asmuo – Paslaugų teikėjo lauko tyrimo vykdymo vadovas ar koordinatorius (vardas, pavardė ir el. pašto adresas), su kuriuo esant klausimams dėl ataskaitos, susisieks Užsakovas (tarpininkaujantis mokslininkams, vykdantiems tyrimo projektą). 

II.  Paslaugos teikėjas turi užtikrinti surinktų originalių pirminių duomenų išsaugojimą 10 metų.

III.  Paslaugos teikiamos etapais per visą sutarties laikotarpį. Paslaugos teikimo etapai: (1) klausimyno suderinimas; (2) atrankos įgyvendinimo plano suderinimas (atrankos modelis); (3) duomenų rinkimas (apklausos vykdymas); (4) pirminė analizė ir techninė ataskaita; (5) pirminių empirinių duomenų perdavimas (duomenų bazė). Kiekvieno etapo užbaigimas patvirtinamas el. pašto laišku, kurį Užsakovas išsiunčia paslaugos teikėjo kontaktiniam asmeniui.

IV.  Paslaugų teikėjas yra įpareigojamas laikytis konfidencialumo, be Užsakovo išankstinio rašytinio sutikimo nenaudoti Užsakovo jam pateiktos informacijos nei savo, nei trečiųjų asmenų naudai, neatskleisti tokios informacijos tretiesiems asmenims, išskyrus Lietuvos Respublikos teisės aktų numatytus atvejus. 

V.  Sąskaita faktūra ir paslaugų perdavimo-priėmimo aktas pateikiami per „SABIS“ sistemą. 

VI. Paslaugų priėmimo sąlygos, neatitikimų šalinimas ir atsakomybė:
1. Paslaugos rezultatai laikomi suteikti ir priimami tik tuo atveju, jei Teikėjas pateikia visus šiame pirkime nurodytus rezultatus ir dokumentus, o pateikti rezultatai atitinka nustatytus reikalavimus. Pasirašomas paslaugų priėmimo-perdavimo aktas.
2. Užsakovas turi teisę per 10 darbo dienų nuo rezultatų, t. y.  pirminių empirinių duomenų (duomenų bazės) bei pirminės analizės ir techninės ataskaitos gavimo pateikti pastabas dėl pateiktų rezultatų atitikties techniniams reikalavimams. 
3. Teikėjas privalo per 5 darbo dienas nuo Pirkėjo pastabų gavimo nustatytus neatitikimus pašalinti ir pateikti pataisytus rezultatus, jeigu neatitikimai susiję su failų formatu, kintamųjų aprašymu, kodavimu, dokumentų trūkumų ar techninės ataskaitos neatitikimais.
4. Jei neatitikimai susiję su apklausos vykdymu ar atrankos reikalavimų nesilaikymu, Teikėjas privalo per 5 darbo dienas pateikti rašytinį paaiškinimą ir korekcinių veiksmų planą, o korekcinius veiksmus įgyvendinti per su Pirkėju suderintą terminą, Pirkėjui nepatiriant papildomų išlaidų.
5. Esminiais techninių reikalavimų pažeidimais laikoma bent viena iš šių aplinkybių:
5.1. nepasiektas minimalus atrankinės imties dydis (n<1000);
5.2. neįgyvendinta reikalaujama atrankos metodika (tikimybinė daugiapakopė stratifikuota atranka) arba nepateikti įrodymai/dokumentai, leidžiantys patikrinti atrankos įgyvendinimą;
5.3. nepateikti pirminiai empiriniai duomenys SPSS ir STATA (jei yra galimybė) arba Msc Excel formatu;
5.4. nepateikta privaloma apklausos pirminė analizė ir (ar) techninė ataskaita;
5.5. pažeisti konfidencialumo ar asmens duomenų apsaugos reikalavimai.
6. Nustačius pažeidimą, Užsakovas turi teisę atsisakyti priimti paslaugos rezultatus ir reikalauti, kad Teikėjas savo lėšomis pakartotinai suteiktų paslaugą (pakartotų duomenų rinkimą ir (ar) pateiktų rezultatus) taip, kad būtų įvykdyti visi techniniai reikalavimai.
7. Teikėjas įsipareigoja, kad visi pataisymai, papildymai ir neatitikimų šalinimas, susiję su šios techninės specifikacijos reikalavimų vykdymu, atliekami Teikėjo sąskaita.
8. Teikėjas privalo užtikrinti, kad Pirkėjui perduodamuose duomenyse nebūtų tiesioginių respondentus identifikuojančių duomenų, o asmens duomenų tvarkymas būtų vykdomas laikantis galiojančių teisės aktų nuostatų ir sutartinių įsipareigojimų. 
Visi techninėje specifikacijoje nurodyti prekių ženklai, standartai, modeliai, technologijos (jei tokių yra) laikomi pateiktais kartu su žodžiais „arba lygiavertis“.



Generolo Jono Žemaičio                                                                	
Lietuvos karo akademija				

2026 m.               d.
Sutarties Nr.
      2 priedas

PASLAUGŲ KAINA

	Eil. Nr.
	Objekto pavadinimas
	Mato vnt.
	Kaina EUR be PVM
	Kaina EUR su PVM

	1
	2
	3
	4
	5

	1.
	Sociologinis tyrimas (apklausa) - 1 dalies 2026 m. klausimynas Nr. 1
  (Pagal 2025 m. gruodžio 22 d. LKA V įsakymą Nr. V-889. Mokslo tiriamojo darbo projektas ,,Lietuvos visuomenės atsparumas hibridinėms grėsmėms”)
	1
	
	

	2.
	Sociologinis tyrimas (apklausa) - 1 dalies 2027 m. klausimynas Nr. 1

  (Pagal 2025 m. gruodžio 22 d. LKA V įsakymą Nr. V-889. Mokslo tiriamojo darbo projektas ,,Lietuvos visuomenės atsparumas hibridinėms grėsmėms”)
	1
	
	

	3.
	Sociologinis tyrimas (apklausa) – 2 dalies 2026 m. klausimynas Nr. 2

(Pagal 2025 m. rugsėjo 2 d. LKA V įsakymą Nr. V-594. Mokslo tiriamojo darbo projektas ,,Sociologiniai Lietuvos kariuomenės raidos besikeičiančioje tarptautinio saugumo aplinkoje tyrimai 2026–2027 m.”)
	1
	
	

	4.
	Sociologinis tyrimas (apklausa) – 2 dalies 2027 m. klausimynas Nr. 2

(Pagal 2025 m. rugsėjo 2 d. LKA V įsakymą Nr. V-594. Mokslo tiriamojo darbo projektas ,,Sociologiniai Lietuvos kariuomenės raidos besikeičiančioje tarptautinio saugumo aplinkoje tyrimai 2026–2027 m.”)
	1
	
	

	
	Bendra Sutarties kaina Eur

